b'\n_START_ARTICLE_\nDom Petra Skalarja na Kaninu\n_START_PARAGRAPH_\nDom Petra Skalarja na Kaninu (2.260 m) je planinska postojanka v zahodnem delu Julijskih Alp, na slovenski strani Kaninskega pogorja. Stoji na razglednem mestu v zgornjem delu Kaninskih podov v neposredni bli\xc5\xbeini skalnatega stebra Konjca, imenovana po primorskem Slovencu - tigrovcu Ferdu Kravanji. Ko\xc4\x8do, zgrajeno leta 1983, upravlja PD Bovec._NEWLINE_Prvotno ko\xc4\x8do je tod nekoliko ni\xc5\xbeje od sedanje postavila \xc5\xbee leta 1895 podru\xc5\xbenica Nem\xc5\xa1ko-avstrijskega dru\xc5\xa1tva iz Gorice. V obdobju med obema vojnama jo je prevzelo italijansko planinsko dru\xc5\xa1tvo iz Trsta, ki jo je obnovilo in pove\xc4\x8dalo, po drugi vojni pa je pre\xc5\xa1la v roke bov\xc5\xa1kega planinskega dru\xc5\xa1tva. Pogorela je na novo leto 1972.'